OpenLLM-France/wikimedia huggingface dataset:
# Calliteara

Calliteara és un gènere de lepidòpters ditrisis de la subfamília Lymantriinae i la família Erebidae.

## Taxonomia

* Espècies grup Pudibunda
** Calliteara argentata (Butler, 1881)
** Calliteara cerigoides (Walker, 1862)
** Calliteara grotei (Moore, 1859)
** Calliteara horsfieldii (Saunders, 1851)
** Calliteara pudibunda (Linnaeus, 1758)
** Calliteara zelotica (Collenette, 1932)
* Espècies grup Strigata
** Calliteara strigata (Moore, 1879)
* Espècies grup Varia
** Calliteara diplozona (Collenette, 1932)
** Calliteara lairdae (Holloway, 1976)
** Calliteara pseudolairdae Holloway, 1999
** Calliteara varia (Walker, 1855)
* Espècies grup Angulata
** Calliteara angulata (Hampson, 1895)
** Calliteara aphrasta (Collenette, 1938)
** Calliteara argyroides (Collenette, 1932)
* Espècies grup Minor
** Calliteara box Holloway, 1991
** Calliteara cox Schintlmeister, 1994
** Calliteara minor (Bethune-Baker, 1904)
* Espècies grup Fidjiensis
** Calliteara fidjiensis (Mabille & Vuillot, 1890)
** Calliteara nandarivatus (Robinson, 1968)
* Espècies grup desconegut
** Calliteara abietis (Denis & Schiffermüller, 1775)
** Calliteara angiana (Joicey & Talbot, 1916)
** Calliteara apoblepta (Collenette, 1955)
** Calliteara arizana (Wileman, 1911)
** Calliteara baibarana (Matsumura, 1927)
** Calliteara brunnea (Bethune-Baker, 1904)
** Calliteara contexta Kishida, 1998
** Calliteara enneaphora (Collenette, 1955)
** Calliteara farenoides (Lucas, 1892)
** Calliteara flavobrunnea (Robinson, 1969)
** Calliteara fortunata (Rogenhofer, 1891)
** Calliteara hesychima (Collenette, 1955)
** Calliteara kaszabi (Daniel, 1969)
** Calliteara katanga (Collenette, 1938)
** Calliteara kenricki (Bethune-Baker, 1904)
** Calliteara kikuchii (Matsumura, 1927)
** Calliteara lunulata (Butler, 1887)
** Calliteara multilineata (Swinhoe, 1917)
** Calliteara polioleuca (Collenette, 1955)
** Calliteara postfusca (Swinhoe, 1895)
** Calliteara pura (Lucas, 1892)
** Calliteara saitonis (Matsumura, 1927)
** Calliteara subnigra (Bethune-Baker, 1904)
** Calliteara subnigropunctata (Bethune-Baker, 1904)
** Calliteara taiwana (Wileman, 1910)
** Calliteara wandammena (Bethune-Baker, 1916)

## Galeria

* Calliteara abietis
* Calliteara farenoides
* Calliteara grotei
* Calliteara kikuchii
* Calliteara lunulata
* Calliteara pudibunda

## Enllaços externs

* Funetː Calliteara Arxivat 2016-03-04 a Wayback Machine. (en)
* Biodiversidad Virtualː Calliteara (castellà).
# Becadell pintat australià

El becadell pintat australià (Rostratula australis) és una espècie d'ocell de la família dels rostratúlids (Rostratulidae) que habita bàsicament a l'est i sud-est d'Austràlia.
# Antoinette Perry

Antoinette Perry (Denver, 27 de juny de 1888 - Manhattan, 28 de juny de 1946) és una actriu i productora teatral estatunidenca. Va ser fundadora i directora del American Theatre Wing. Els Premis Tony de teatre estatunidenc van anomenar-se en honor seu.
# Felix & Arty

Felix & Arty és un duet musical de rock/reggae format per Roger Taylor bateria de Queen (que pren el nom d'"Arty", degut al so de la "R" i la "T" les inicials del seu nom), i el seu fill Felix, el qual debuta per primer cop de manera pública en el món de la música. A l'octubre del 2006, van publicar el seu primer single al iTunes, titulat Woman You're So Beautiful. La cançó la canta Felix, mentre que Roger s'ocupa de la veu secundària i de la bateria. Al 8 de desembre de 2006, al Pavelló Bisley, el duet va tocar per primera en directe juntament amb la SAS Band, la banda formada i capitanejada pel teclista ex-col·laborador de Queen Spike Edney.

## Referències

* ↑ http://www.ultimatequeen.co.uk/Songs/felixandarty.htm

## Enllaços externs

* MySpace oficial del projecte Felix & Arty
* Woman You're So Beautiful al Youtube
# Magalie Pottier

Magalie Pottier (Nantes, 16 de març de 1989) és una esportista francesa que competeix en ciclisme en la modalitat de BMX, guanyadora de tres medalles al Campionat del món de BMX entre els anys 2008 i 2011, i una medalla de bronze al Campionat d'Europa de BMX de 2008.
Als Jocs Europeus de Bakú de 2015 va obtenir una medalla de plata en la cursa femenina.

## Palmarès internacional

* 2007
** Campiona del món júnior en BMX
** Campiona del món júnior en BMX - Cruiser
* 2008
** Campiona del món en BMX
* 2012
** Campiona del món en BMX - Cruiser
* 2015
** Medalla de Plata als Jocs Europeus en BMX

## Referències

* ↑ «Magalie Pottier» Arxivat 2012-12-18 a Wayback Machine. en Sports-reference.com (SR/Olympic Sports) (anglès)
* ↑ «Magalie Pottier» en The-sports.org (anglès)

## Enllaços externs

* Fitxa a cyclebase.nl
# Illa d'Amund Ringnes

L'Illa d'Amund Ringnes és una de les illes Sverdrup a la regió Qikiqtaaluk, del territori autònom de Nunavut, al Canadà. Està situada a l'oceà àrtic, a l'est de l'illa d'Ellef Ringnes, de la qual la separa l'estret de Hassel; a l'oest de l'Illa Axel Heiberg; al nord de l'Illa Cornwall; i al sud, una mica més allunyada, de l'Illa Meighen, de la qual la separa el Canal de Peary. Té una superfície de 5.255 km², cosa que la fa ser la 111a més gran del món. Està deshabitada.
L'illa rep el nom en honor d'Amund Ringnes, un del patrocinadors de l'expedició d'Otto Sverdrup. L'illa va ser reclamada per Noruega entre 1902 i 1930.

## Referències

* Amund Ringnes Island at The Columbia Gazetteer of North America. 2000.

## Bibliografia

* Atkinson, Nigel. Late Wisconsinan Glacial and Relative Sea Level History of Amund and Ellef Ringnes Islands, Nunavut, Canada. Ottawa: Library and Archives Canada = Bibliothèque et Archives Canada, 2005. ISBN 0612962342
* Balkwill, H. R. Geology of Amund Ringnes, Cornwall, and Haig-Thomas Islands, District of Franklin. Ottawa, Ont., Canada: Geological Survey of Canada, 1983. ISBN 0660108550
* Hodgson, D. A. Surficial Materials and Geomorphological Processes, Western Sverdrup and Adjacent Islands, District of Franklin (Including Amund Ringnes, Southern Ellef Ringnes, Cornwall, Graham and King Christian Islands). Ottawa: Geological Survey of Canada, 1982. ISBN 0660111160
* Hopkins, W. S. Some Spores and Pollen from the Christopher Formation (Albian) of Ellef and Amund Ringnes Island, and Northwestern Melville Island, Canadian Arctic Archipelago. [Ottawa]: Dept. of Energy, Mines and Resources, 1974.

## Enllaços externs

* The Ringnes Islands Arxivat 2013-01-05 a Wayback Machine. University of Guelph
* Atles del Canadà on-line Arxivat 2008-09-02 a Wayback Machine. (anglès) (francès)
# Gran Premi d'Alemanya del 1999

Resultats del Gran Premi d'Alemanya de Fórmula 1 de la temporada 1999, disputat al circuit de Hockenheimring el 15 d'agost del 1999.

## Resultats

| Pos | No | Pilot | Equip | Voltes | Temps/ Retirada | Pos. de sortida | Punts |
| 1 | 4 | Eddie Irvine | Ferrari | 45 | 1h 21' 58. 594 | 5 | 10 |
| 2 | 3 | Mika Salo | Ferrari | 45 | + 1.007 aeg. | 4 | 6 |
| 3 | 8 | Heinz Harald Frentzen | Jordan - Mugen - Honda | 45 | + 5.195 s | 2 | 4 |
| 4 | 6 | Ralf Schumacher | Williams - Supertec | 45 | + 12.809 s | 11 | 3 |
| 5 | 2 | David Coulthard | McLaren - Mercedes | 45 | + 16.823 s | 3 | 2 |
| 6 | 18 | Olivier Panis | Prost - Peugeot | 45 | + 29.879 s | 7 | 1 |
| 7 | 10 | Alexander Wurz | Benetton - Playlife | 45 | + 33.333 s | 13 | |
| 8 | 11 | Jean Alesi | Sauber - Petronas | 45 | + 1' 11.291 min. | 21 | |
| 9 | 21 | Marc Gené | Minardi - Ford | 45 | + 1' 48.318 min. | 15 | |
| 10 | 20 | Luca Badoer | Minardi - Ford | 44 | + 1 Volta | 19 | |
| 11 | 17 | Johnny Herbert | Stewart - Ford | 40 | Caixa canvi | 17 | |
| Ret | 14 | Pedro de la Rosa | Arrows | 37 | Virolla | 20 | |
| Ret | 1 | Mika Häkkinen | McLaren - Mercedes | 25 | Pneumàtics | 1 | |
| Ret | 5 | Alessandro Zanardi | Williams - Supertec | 21 | Diferencial | 14 | |
| Ret | 23 | Ricardo Zonta | BAR - Supertec | 20 | Motor | 18 | |
| Ret | 15 | Toranosuke Takagi | Arrows | 15 | Motor | 22 | |
| Ret | 7 | Damon Hill | Jordan - Mugen - Honda | 13 | Frens | 8 | |
| Ret | 19 | Jarno Trulli | Prost - Peugeot | 10 | Motor | 9 | |
| Ret | 9 | Giancarlo Fisichella | Benetton - Playlife | 7 | Suspensions | 10 | |
| Ret | 16 | Rubens Barrichello | Stewart - Ford | 6 | Hidràulics | 6 | |
| Ret | 22 | Jacques Villeneuve | BAR - Supertec | 0 | Col·lisió | 12 | |
| Ret | 12 | Pedro Diniz | Sauber - Petronas | 0 | Col·lisió | 16 | |

## Altres

* Pole: Mika Häkkinen 1' 42. 950
* Volta ràpida: David Coulthard 1' 45. 270 (a la volta 43)

## Referències

* «La web Oficial de la Fórmula 1». [Consulta: 03 - 04 - 2010].
# Balagàtxevo (possiólok)

* Per a altres significats, vegeu «Balagàtxevo».
Balagàtxevo (en rus: Балагачево) és un poble (possiólok) de l'óblast de Tomsk, a Rússia, que el 2015 tenia 100 habitants.

## Referències

* ↑ Закон Томской области от 10 сентября 2004 года № 204-ОЗ О наделении статусом муниципального района, сельского поселения и установлении границ муниципальных образований на территории Первомайского района
# Castro de Santa Trega

El castre de Santa Trega és un jaciment arqueològic que es troba al monte de Santa Trega, al municipi d'A Guarda, província de Pontevedra. Pertany a la cultura dels castres i és el més emblemàtic i visitat dels castres gallecs. Va ser declarat Monument Historicoartístic Nacional l'any 1931 i també té la consideració de Bé d'Interès Cultural.
En diverses de les pedres que hi ha al turó, s'hi troben petròglifs elaborats 2.000 anys abans de l'ocupació del poblat. Segons la tesi del director d'excavacions a la dècada de 1980, Antonio de la Peña Santos, el castro va tenir una ocupació continuada entre els segles I aC i I dC, quan va començar un lent procés d'abandonament, potser interromput amb reocupacions esporàdiques temporals en l'època tardoromana.

## Galeria d'imatges

* Restes
* Habitatge reconstruït
* Creu i vista del Miño

## Enllaços externs

* Informació turística (gallec).
# Antipodocottus elegans

Antipodocottus elegans és una espècie de peix pertanyent a la família dels còtids.

## Hàbitat

És un peix marí, demersal i de clima temperat que viu fins als 403 m de fondària.

## Distribució geogràfica

Es troba al Pacífic sud-occidental: Nova Gal·les del Sud (Austràlia).

## Costums

És bentònic.

## Observacions

És inofensiu per als humans.

## Referències

* 1 2 3 FishBase (anglès)
* ↑ Paxton, J.R., D.F. Hoese, G.R. Allen i J.E. Hanley, 1989. Pisces. Petromyzontidae to Carangidae. Zoological Catalogue of Australia, Vol. 7. Australian Government Publishing Service, Canberra, 665 p.
* ↑ Hoese, D.F., D.J. Bray, J.R. Paxton i G.R. Allen, 2006. Fishes. A Beasley, O.L. i A. Wells (eds.) Zoological Catalogue of Australia. Volum 35. ABRS & CSIRO Publishing: Australia Part 1, pp. xxiv 1-670; Part 2, pp. xxi 671-1472; Part 3, pp. xxi 1473-2178.

## Bibliografia

* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* AQUATAB
# Target Field

El Target Field és un estadi de beisbol situat al centre de Minneapolis, Minnesota, Estats Units. És l'estadi dels Minnesota Twins, una franquícia de la Major League Baseball (MLB). És el sisè estadi de la franquícia i el tercer a Minnesota. Els Twins es van traslladar al Target Field per a la temporada 2010 després de 28 temporades en el Hubert H. Humphrey Metrodome. És la primera instal·lació construïda específicament pels Twins, ja que l'equip es va traslladar a l'Àrea metropolitana de Minneapolis-Saint Paul el 1961; El Metropolitan Stadium va ser construït pels Minneapolis Millers cinc anys abans de la primera temporada de la franquícia a Minnesota, i el Metrodome va ser construït com un estadi d'usos múltiples per als Twins, els Minnesota Vikings, i per a l'equip de futbol de la Universitat de Minnesota.
La temporada de 2010 va ser la primera des de 1936 en el qual la franquícia (llavors conegut com els Washington Senators) no compartia el seu estadi amb un equip de l'NFL. Els Twins van rebre el certificat d'ocupació de Mortenson Construction, el 22 de desembre de 2009. El personal dels Twins es va moure en el 4 de gener del 2010. El primer partit de beisbol a l'estadi va tenir lloc el 27 de març del 2010, amb un partit de beisbol universitari entre la Universitat de Minnesota i Louisiana Tech University. Els Twins van jugar dos partits de pretemporada contra els Saint Louis Cardinals el 2 i 3 d'abril, mentre el partit inaugural de temporada regular a l'estadi va ser el 12 d'abril de 2010 contra els Boston Red Sox.
El Target Field va ser seu el 2014 del Partit de les Estrelles. Era la tercera vegada que el partit es va jugar a les Twin Cities.

## Referències

* ↑ cita web |title=Minnesota Twins awarded the 2014 All-Star Game|url=http://mlb.mlb.com/news/article.jsp?ymd=20120829&content_id=37546072&vkey=pr_mlb&c_id=mlb%7Cpublisher=Major League Baseball Advanced Mitjana|accessdate=18 de setembre de 2012

## Enllaços externs

* Target Field - Lloc web oficial
# Marc Atili Metili Bràdua

Marc Atili Metili Bràdua (llatí: Marcus Atilius Metilius Bradua) va ser un polític romà que visqué durant la segona meitat del segle i i la primera meitat del segle ii.
Bràdua era membre de la Gens Atília, una família poderosa de rang consular que podrien haver estat entre els patricis de Roma. El seu nom complet era Marcus Atilius Metilius Bradua, cosa que suggereix que la seva mare pertanyia a la Gens Metília i que probablement el seu oncle fos Publi Metili Sabí Nepot.
Bràdua era originari de la Gàl·lia Cisalpina. El seu pare, Marc Atili Pòstum Bràdua, va servir com a procònsol romà d'Àsia durant el regnat de Domicià (81-96).
Probablement, gràcies al seu rang de patrici, Bràdua escalà de qüestor a pretor, segurament servint també com a Tribú militar. El 108, Bràdua va ser nomenat cònsol amb Api Anni Treboni Gal. Després del consolat, va tenir el càrrec de pontífex màxim.
Del 111 fins al 118, Bràdua fou el governador de Britànnia. Més tard, seria traslladat i seria de nou governador a la Germània Inferior o la Germània Superior. El 122 o 123, Bràdua era Procònsol d'Àfrica (província romana). Va acompanyar a l'emperador Hadrià en un dels seus viatges al voltant de l'imperi i va morir durant el regnat de l'emperador Antoní Pius (138-161).
La seva esposa, Caucídia Tertul·la, era una aristòcrata de llinatge etrusc. Amb ella, Bràdua tingué dos fills: Marc Atili Metili Bràdua Caucidi Tertul Bas, i Atília Caucídia Tertul·la, qui es casà amb Treboni Gal, fill del col·lega consolar de Bràdua. La seva neta va ser la influent aristòcrata Ànnia Regil·la.

## Referències

* ↑ Birley, The roman government of Britain, p.112
# Illa d'A Toxa

A Toxa és una petita illa gallega situada a les Rías Baixas, concretament a la ria d'Arousa, i que pertany al municipi d'O Grove, a 30 km de Pontevedra. Actualment, bona part d'aquesta illa es dedica exclusivament al turisme i compta amb diversos complexos hotelers, balnearis, apartaments, camps de golf i fins i tot un casino.
Forma part de la parròquia de San Martiño do Grove, població censada de la qual fou el 2009 de 49 habitants (26 homes i 23 dones), segons l'Institut Gallec d'Estadística. Per altra banda cal tenir en compte que l'efectiu de població real és més alt si es considera en el recompte les places hoteleres i les segones residències.
# Guillem de Baden-Baden

Guillem de Baden-Baden (en alemany Wilhelm von Baden) va néixer a Baden-Baden el 30 de juliol de 1593 i va morir a la mateixa ciutat el 22 de maig de 1677. Era un noble alemany fill del marcgravi Eduard (1565-1600) i de la baronessa Maria d'Eicken (1569-1636).
Durant la seva carrera militar i política, assolí el grau de general del Sacre Imperi Romanogermànic i Jutge de Cambra a Espira, guanyant-se així el sobrenom de Wilhelm der Kammerrichter (Guillem el Jutge). A més va ser nomenat cavaller de l'Orde del Toisó d'Or.
En morir el seu pare el 1600, Jordi Frederic I de Baden-Durlach exercí la regència de tots els seus béns fins a la seva majoria d'edat. De fet, el títol de marcgravi de Baden-Baden havia estat venut anteriorment pel seu pare, a canvi d'una important suma de diners, però recuperat després per Ernest Frederic I de Baden-Durlach, germà de Jordi Frederic, que en morir sense descendència passà definitivament a mans de Guillem.
Va ser un període difícil per a Guillem, ja que el 1618 esclatà la Guerra dels Trenta Anys, que assolà profundament la regió. I en mig d'una molt precària situació econòmica s'esdevingué una terrible epidèmia de pesta entre els anys 1626 i 1631, en la qual van morir unes 244.000 persones entre Baden-Baden, Steinbach i Bühl.
El 1631 Guillem va reprendre les negociacions amb el general suec, el comte Gustau Horn, que acabaren amb la signatura de la Pau de Praga el 1635 i la Pau de Westfàlia el 1648. Durant el regnat de Guillem, es produí també una de les pitjors persecucions de bruixes a Baden. Entre 1626 i 1631, 244 persones, la majoria dones van ser acusades de bruixeria i 231 van ser executades.
A la seva mort el 1677 el va succeir el seu net Lluís Guillem I de Baden-Baden, fill de Ferran Maximilià.

## Matrimoni i fills

El 13 d'octubre de 1624 es va casar amb la princesa Caterina Úrsula de Hohenzollern-Hechingen (1610-1640), filla del príncep Joan Jordi de Hohenzollern-Hechingen (1577-1623) i de Francesca de Salm-Neufville (1580-1619). D'aquest matrimoni en nasqueren:
* Ferran Maximilià (1625-1669), casat amb Lluïsa Cristina de Savoia-Carignan (1627-1689).
* Leopold Guillem (1626-1671).
* Felip Segimon (1627-1647).
* Guillem Cristòfol (1628-1652).
* Germà (1628-1691).
* Bernat (1629-1648).
* Elisabet Eugènia (1630-1632).
* Caterina Francesca (1631-1691).
* Clàudia (1633).
* Enriqueta (1634).
* Ana (1634-1708).
* Maria, nascuda i morta el (1636).
* Francesc, nascut i mort el (1637).
* Maria Juliana, nascuda i morta el (1638).
Havent enviudat, Guillem es tornà a casar el 1650 amb la comtessa Maria Magdalena d'Oettingen (1619-1688), filla del comte Ernest d'Oettingen-Baldern (1584-1626) i de Caterina d'Helfenstein-Wiesensteig (1589-1638). D'aquest segon matrimoni en nasqueren:
* Eva (1651-?)
* Felip Francesc (1652-1655).
* Maria Anna (1655-1702), casada amb el príncep Ferran August de Lobkowicz (1655-1715).
* Carles Bernat (1657-1678).
* Maria (1658-?)

## Enllaços externs

* http://gso.gbv.de
* http://de.wikisource.org
# Castro de Rei

Castro de Rei és un municipi de la Província de Lugo a Galícia. Pertany a la Comarca da Terra Chá.
Evolució demogràfica :
| 1900 | 1930 | 1950 | 1981 | 2004 |
| 7.123 | 7.513 | 6.290 | 5.856 | 5.785 |
| Fonts: INE i IGE (Els criteris de registre censal variaren i les dades de l'INE i de l'IGE poden no coincidir.) |||||

## Demografia

Des del punt de vista demogràfic, tota la comarca va sofrir els flagells de l'emigració i de l'envelliment demogràfic, que també van deixar seqüeles inesborrables en les parròquies muntanyenques. No obstant això, Castro de Rei no va experimentar les oscil·lacions d'altres municipis lucenses pel que fa a les seves fluctuacions demogràfiques. Al llarg de tot el segle va mantenir la seva població entorn dels sis o set milers, amb la qual cosa la pèrdua d'efectius poblacionals no va ser tan alarmant com va ocórrer en els municipis de la muntanya de Lugo

## Geografia

La seva altitud mitjana se situa entre els 400 i els 500 metres, encara que en la zona oriental el relleu es torna més accidentat donada la seva proximitat a les serres de l'Est, amb elevacions com les Forests dels Milers amb 620 metres i Pedras Albes amb 619 metres. Reguen les seves terres el Miño i diversos dels seus afluents. El Miño travessa el municipu i fins a ell deriven la resta dels col·lectors secundaris com són el Azúmara, el Lea, i el Anllo. Climatològicament, Castro de Rei presenta un clima temperat, amb abundants precipitacions en els mesos d'hivern.
Des del punt de vista paisatgístic, si alguna cosa caracteritza a tota la comarca són les seves planícies i els seus extensos aiguamolls, habitada d'aus aquàtiques i de grans comunitats d'amfibis. Associada a aquests aiguamolls apareix un paisatge en mosaic, de gran riquesa ecològica, amb amplitud de colors i variedade d'hàbitats: prades, cultius, boscos, bruguerars i jonqueres. L'organització funcional del territori obeeix a una estructura monocèntrica, amb tres focus comarcals: Vilalba, Guitiriz i Castro de Rei. Monts: Os Arroxos (493 m.), O Condado (457 m.), Aguceira (449 m.), Abroiti (478 m.) i Pedras Albes (616 m.).

## Parròquies

| Ansemar (San Salvador) Azúmara (San Juan) Balmonte (San Salvador) Bazar (San Pedro) Bendia (San Pedro) Castro de Rei (San Juan) Coea (San Salvador) Duancos (Santa María) Duarría(Santiago) Dumpín(Santalla) Gobernó (San Martín) Loentia (Santo Estevo) | Ludrio (Santa María) Mondriz (Santiago) Outeiro (Santa María) Pacios (San Salvador) Prevesos (Santo Estevo) Quintela (Santa María) Ramil (Santa María) Ribeiras de Lea (San Juan) San Xiao de Mos (San Xiao) Santa Comba de Orizón (Santa Comba) Santa Locaia (San Pedro) Triabá (San Pedro) Viladonga (Santiago) |
# Selecció de futbol de Sierra Leone

La Selecció de futbol de Sierra Leone és l'equip representatiu del país a les competicions oficials. Està dirigida per l'Associació de Futbol de Sierra Leone (en anglès, Sierra Leone Football Association (SLFA)), pertanyent a la CAF. També és associat a la Unió de Futbol de l'Àfrica Occidental.
El primer partit el disputà el 10 d'agost de 1949 contra la colònia britànica de Nigèria, amb derrota 2-0. La primera victòria fou contra Gàmbia el 1956 (1-0).

## Palmarès

* Copa Amilcar Cabral:
** 1993, 1995

## Competicions internacionals
### Participacions en la Copa del Món

* Des de 1930 a 1970 - No participà
* Des de 1974 a 1986 - No es classificà
* 1990 - No participà
* 1994 - Abandonà
* Des de 1998 a 2022 - No es classificà

### Participacions en la Copa d'Àfrica

* 1957 - Formava part del Regne Unit
* 1959 - Formava part del Regne Unit
* 1962 - No afiliada a la CAF
* 1963 - No afiliada a la CAF
* 1965 - No afiliada a la CAF
* 1968 - No participà
* 1970 - Abandonà
* 1972 - No participà
* 1974 - No es classificà
* 1976 - No participà
* 1978 - No es classificà
* 1980 - No participà
* 1982 - No es classificà
* 1984 - No es classificà
* 1986 - Abandonà
* 1988 - No es classificà
* 1990 - Abandonà
* 1992 - No es classificà
* 1994 - Primera fase
* 1996 - Primera fase
* 1998 - Abandonà
* 2000 - Desqualificada per la guerra civil
* 2002 - No es classificà
* 2004 - No es classificà
* 2006 - No es classificà
* 2008 - No es classificà
* 2010 - No es classificà
* 2012 - No es classificà
* 2013 - No es classificà
* 2015 - No es classificà
* 2017 - No es classificà
* 2019 - Desqualificada

## Referències

* ↑ «Sierra Leone Team 2019». national-football-teams.com. National Football Teams.
* ↑ «Sierra Leone - List of International Matches». rsssf.com. Rec. Sport Soccer Statistics Foundation, 19-11-2015. [Consulta: 30 abril 2018].